Ritratt: Facebook - Can Yaman Italia  L-attur popolari Tork Can Yaman mhux talli se jkun qed jaħdem is-sensiela Sandokan għal Rai Uno, iżda wkoll se jkun il-protagonista ta' serje ġdida Taljana li se tkun qed tinħadem għall-istazzjon Canale 5. Viola Come Il Mare hi l-isem ta' din is-sensiela li fiha se taħdem miegħu l-attriċi Francesca Chillemi, l-attriċi li tinterpreta lil Azzurra fis-sensiela Che Dio Ci Aiuta. Yaman u Chillemi diġà dehru flimkien fl-aħħar episodju ta' din is-sensiela ta' Rai Uno fejn rajna lil Azzurra tinġibed lejn il-karattru li Yaman ħadem. Ritratt: Facebook Il-filming ta' Viola Come Il Mare se jibda f'Settembru f'Ruma u Palermo. L-istorja hija spirata mir-rumanz Conosci L'Estate? ta' Simona Tanzini. Il-produzzjoni hija ta' Lux Vide, l-istess kumpanija li tipproduċi Che Dio Ci Aiuti u li s-sena d-dieħla se tkun qed taħdem ir-remake tant mistenni ta' Sandokan. Aqra wkoll: Il-wiċċ ġdid ta' Sandokan